નવી દિલ્હી, તા. 11 : વ્યભિચારના ગુનામાં આઈપીસીની કલમ 497 હેઠળ પુરૂષ દોષિત ઠેરવાતા સજા આપવાની જોગવાઈ છે. જ્યારે મહિલાને સજા આપવાની જોગવાઈ ન હોવાથી આ મામલે સુપ્રીમ કોર્ટમાં અરજી દાખલ કરવામાં આવી હતી. સુપ્રીમ કોર્ટે અરજી અંગે કહ્યું હતું કે, સામાજીક બદલાવને ધ્યાને રાખીને જાતિય સમાનતા અને અગાઉ અપાયેલા ચૂકાદાઓનું ફરીથી પરિક્ષણ કરવાની જરૂર છે. જ્યારે કેન્દ્ર સરકારે કલમ 497ની માન્યતાને પડકારતી અરજી રદ કરવાની માગણી કરી હતી. વધુમાં કેન્દ્ર સરકારે દલીલ કરી હતી કે આ કાયદાની સમિક્ષા લો કમિશન અગાઉથી જ કરી રહ્યું છે.સુપ્રીમે અંતમાં સમગ્ર મુદ્દો બંધારણિય ખંડપીઠને રિફર કર્યો હતો.